A.	 INFORMÁCIE O ÚČTOVNEJ JEDNOTKE

1.	Založenie obchodnej spoločnosti

Účtovná jednotka REBACH s.r.o. (ďalej len „spoločnosť“) je spoločnosť s ručením obmedzeným so sídlom vo Folkušovej, Folkušová 66. Založená bola dňa 8.12.1993 spoločenskou zmluvou. Deň zápisu je 01.01.1994 IČO 31 597 122. Spoločnosť je zapísaná v Obchodnom registri Okresného súdu Žilina. Oddiel: Sro, vložka číslo: 1573/L. 

2.	Hlavné činnosti spoločnosti

Medzi hlavné činnosti spoločnosti patria:

•	reklamná činnosť
•	sprostredkovanie obchodu
•	 maloobchodný predaj mimo predajne (mimo koncesií)
•	vydavateľské činnosti a vydávanie kníh
•	podnikateľské poradenstvo
•	výtvarné riešenie interiérov a ich realizácia – služby pre spoločnosť ako celok

3.  Počet zamestnancov

V spoločnosti nie sú zamestnaní žiadni zamestnanci.

4.  Neobmedzené ručenie v inej účtovnej jednotke

Spoločnosť nie je neobmedzene ručiacim spoločníkom v žiadnej spoločnosti.

5. Právne dôvody na zostavenie účtovnej závierky

Spoločnosť zostavuje túto účtovnú závierku podľa §17 Zákona 431/2002 Z.z. o účtovníctve v znení neskorších predpisov ako riadnu účtovnú závierku k poslednému dňu účtovného obdobia. Účtovná závierka spoločnosti bola zostavená za predpokladu nepretržitého trvania účtovnej jednotky.

6. Dátum schválenia účtovnej závierky za predchádzajúce účtovné obdobie

Účtovná závierka k 31.12.2017 bola schválená jediným rozhodnutím spoločníka dňa 29.03.2018.

B.	INFORMÁCIE O ČLENOCH ŠTATUTÁRNYCH, DOZORNÝCH A INÝCH ORGÁNOV SPOLOČNOSTI

1.	Zoznam členov štatutárnych orgánov

Konatelia	           Božena Brezinová                od 01.01.1994

Konateľ koná v mene spoločnosti samostatne. 

2.	Štruktúra spoločníkov

Štruktúra spoločníkov k 31.12.2018 je uvedená v nasledujúcom prehľade:

Spoločník, akcionár	Výška podielu na základnom imaní	Podiel na hlasovacích právach v %	Iný podiel na ostatných položkách VI ako na ZI
v %	
	absolútne	v %			
a	b	C	d	e	
Božena Brezinová	6 639	100	100		
Spolu	 6 639	100	100		

V priebehu účtovného obdobia nedošlo k zmene v štruktúre spoločníkov.

C.	INFORMÁCIE O POUŽITÝCH ÚČTOVNÝCH ZÁSADÁCH A ÚČTOVNÝCH METÓDACH

Účtovná závierka spoločnosti pozostávajúca zo súvahy, výkazu ziskov a strát a poznámok k účtovnej závierke k 31.12.2018 bola pripravená v súlade s účtovnými predpismi platnými v Slovenskej republike a údaje v účtovnej závierke správne a verne zobrazujú stav majetku a záväzkov, vlastné imanie predstavujúce súhrn vlastných zdrojov krytia majetku, finančnú situáciu a výsledok hospodárenia.

D.   VŠEOBECNÉ ZÁSADY

1.	Pri účtovaní o výsledku hospodárenia účtovnej jednotky spoločnosť berie za základ všetky náklady a výnosy, ktoré sa vzťahujú na účtovné obdobie bez ohľadu na dátum ich platenia.
2.	Ocenenie majetku a záväzkov v účtovníctve a účtovnej závierke je upravené o položky vyjadrujúce riziká, straty a znehodnotenia, ktoré boli známe ku dňu zostavenia účtovnej závierky (opravné položky, rezervy).
3.	Spoločnosť účtuje o skutočnostiach, ktoré sú predmetom účtovníctva do obdobia, s ktorým tieto skutočnosti časovo a vecne súvisia, ak túto zásadu nemožno dodržať, môže účtovať aj v účtovnom období, v ktorom uvedené skutočnosti zistila. 
4.	Majetok a záväzky sú vykazované v historických cenách.
5.	Spoločnosť vykonala ku dňu účtovnej závierky inventarizáciu majetku a záväzkov v súlade so zákonom o účtovníctve.
6.	Zostatky účtov, ktoré obsahuje súvaha, a ktorými sa účtovné obdobie začína, nadväzujú na zostatky účtov, ktorými sa predchádzajúce účtovné obdobie uzavrelo. 
7.	Pri rozlišovaní majetku a pasív na dlhodobé a krátkodobé sa za základné kritérium berie celková doba splatnosti. Pohľadávky a záväzky sú však v súvahe vykazované podľa zostatkovej doby splatnosti ku dňu zostavenia účtovnej závierky, to znamená, že pohľadávky a záväzky so zostatkovou dobou splatnosti do 12 mesiacov sú vykazované ako krátkodobé, so zostatkovou dobou splatnosti nad 12 mesiacov ako dlhodobé.

I. Spôsoby oceňovania jednotlivých zložiek majetku a záväzkov:

a)	Dlhodobý nehmotný majetok obstaraný kúpou

Dlhodobý nehmotný majetok obstaraný kúpou bol v účtovníctve ocenený v obstarávacej cene. 

b)	Dlhodobý nehmotný majetok obstaraný vlastnou činnosťou

Spoločnosť nevytvára dlhodobý nehmotný majetok vlastnou činnosťou.

c)	Dlhodobý nehmotný majetok obstaraný iným spôsobom

Spoločnosť neeviduje dlhodobý nehmotný majetok obstaraný iným spôsobom.

d)	Dlhodobý hmotný majetok obstaraný kúpou

Dlhodobý hmotný majetok bol v účtovníctve ocenený v obstarávacej cene. Obstarávacia cena obsahuje cenu obstarania majetku a náklady súvisiace s obstaraním, ako napríklad náklady na dopravu. 

e)	Dlhodobý hmotný majetok obstaraný vlastnou činnosťou

Spoločnosť nevytvára dlhodobý hmotný majetok vlastnou činnosťou.

f)	Dlhodobý hmotný majetok obstaraný iným spôsobom

Spoločnosť neeviduje dlhodobý hmotný majetok obstaraný iným spôsobom.

g)	Dlhodobý finančný majetok 

Finančný majetok je klasifikovaný ako dlhodobý finančný majetok, ak je jeho doba splatnosti alebo vyrovnania iným spôsobom dlhšia ako 1 rok. 

Dlhodobý finančný majetok je evidovaný v obstarávacej cene. Obstarávacia cena obsahuje cenu obstarania majetku a náklady súvisiace s obstaraním. 

h)	Zásoby obstarané kúpou

Zásoby spoločnosti sú ocenené obstarávacími cenami, ktorých súčasťou je cena obstarania a náklady súvisiace s obstaraním ako napr. prepravné a pod.

Spoločnosť účtuje o obstaraní a úbytku zásob podľa spôsobu B. 

Účtovná jednotka nemá určené predpisom pre účtovné obdobie normy prirodzených úbytkov zásob.

i)	Zásoby vytvorené vlastnou činnosťou

Spoločnosť účtovala v roku 2014 o nedokončenej výrobe z titulu nákladov v zmysle Zmluvy o vytvorení slovesného diela, ktoré ku koncu toho roka ocenila vlastnými nákladmi. Spoločnosť v rámci vlastných nákladov začlenila priame náklady, ktoré boli vynaložené v súvislosti s výrobnou činnosťou podniku. K 31.12.2018 vykazuje rovnaký zostatok na tomto účte.
.

j)	Zásoby obstarané iným spôsobom

Spoločnosť neeviduje zásoby obstarané iným spôsobom.

k)	 Pohľadávky

Pohľadávky sú v účtovníctve ocenené ich menovitou hodnotou. Spoločnosť netvorila opravnú položku k pohľadávkam.

l)	Krátkodobý finančný majetok

Peňažné prostriedky a ceniny sú ocenené v ich menovitej hodnote. Spoločnosť netvorila opravnú položku k peňažným ceninám a a prostriedkom. 

m)	Časové rozlíšenie na strane aktív súvahy

Spoločnosť účtuje na účtoch časového rozlíšenia v súlade so zásadou o účtovaní nákladov a výnosov do obdobia, s ktorým časovo a vecne súvisia, ide o anticipatívne a tranzitívne položky časového rozlíšenia.

n)	Rezervy

Spoločnosť netvorila rezervy.
o)	Záväzky

Záväzky (vrátane úverov a výpomocí) sú ocenené v ich menovitej hodnote. Ak sa pri inventarizácií záväzkov zistí, že suma záväzkov je iná ako ich výška v účtovníctve, uvedú sa záväzky v účtovníctve aj v účtovnej závierke v tomto zistenom ocenení. 

p)	Časové rozlíšenie na strane pasív súvahy

Spoločnosť neúčtovala na účtoch časového rozlíšenia pasív.
 
r) Daň z príjmov

Daň z príjmov sa skladá zo splatnej dane, o odloženej dani spoločnosť neúčtuje. Splatná daň z príjmov sa počíta vo výške 21 % daňového základu, ktorý sa vypočítal úpravou  účtovného výsledku hospodárenia pred daňou o pripočítateľné a odpočítateľné položky.

II. Tvorba odpisového plánu

Spoločnosť má zostavený odpisový plán ako podklad pre vyčíslenie oprávok odpisovaného majetku v priebehu jeho používania. Účtovné odpisy sú vypočítané z ceny, v ktorom je majetok ocenený v účtovníctve a to do jej výšky. 

Spoločnosť odpisuje dlhodobý nehmotný majetok metódou rovnomerného odpisovania na základe odpisových sadzieb odvodených od ekonomickej doby životnosti majetku, a to maximálne po dobu 5 rokov. Daňové odpisy dlhodobého nehmotného majetku sú v zmysle zákona č. 595/2003 Z.z. o dani z príjmov rovnaké ako účtovné odpisy.
Dlhodobý hmotný majetok spoločnosť odpisuje metódou rovnomerného odpisovania po dobu stanovenej životnosti odpisovaného majetku. 

III. Prepočet údajov v cudzej mene na tuzemskú menu

V účtovníctve sa majetok a záväzky vyjadrené v cudzej mene prepočítavajú na tuzemskú menu kurzom určeným v kurzovom lístku Európskej centrálnej banky alebo Národnej banky Slovenska v deň predchádzajúci dňu uskutočnenia účtovného prípadu.

V účtovnej závierke sa majetok a záväzky vyjadrené v cudzej mene prepočítajú na tuzemskú menu kurzom určeným v kurzovom lístku Európskej centrálnej banky alebo Národnej banky Slovenska ku dňu jej zostavenia. Od 1. januára 2008 sa prijaté a poskytnuté preddavky v cudzej mene ku dňu, ku ktorému sa zostavuje účtovná závierka, neprepočítavajú na eurá. 

Kurzové rozdiely vzniknuté počas roka ako aj kurzové rozdiely vzniknuté pri prepočte majetku a záväzkov ku dňu zostavenia účtovnej závierku ovplyvňujú hospodársky výsledok bežného účtovného obdobia.

E.   INFORMÁCIE, KTORÉ VYSVETĽUJÚ A DOPĹŇAJÚ SÚVAHU A VÝKAZ ZISKOV A STRÁT

Informácie o záväzkoch:

- spoločnosť neúčtovala o záväzkoch so zostatkovou dobou splatnosti dlhšou ako 1 rok
- spoločnosť eviduje záväzky po splatnosti vo výške 49,26 EUR
- spoločnosť eviduje k 31.12.2018 finančnú výpomoc od majiteľa spoločnosti vo výške        28 300 EUR, k 31.12.2017 to bolo 20 600 EUR

F.   INFORMÁCIE O INÝCH AKTÍVACH A INÝCH PASÍVACH
(1) Informácie o podmienených záväzkoch a podmienenom majetku:
     Spoločnosť neeviduje žiadne iné aktíva a pasíva okrem tých, ktoré sú uvedené v súvahe.

(2) Spoločnosť nevykazuje žiadne iné finančné povinnosti okrem tých, ktoré sú vykázané    v súvahe.	

G)	INFORMÁCIE O SKUTOČNOSTIACH, KTORÉ NASTALI PO DNI, KU KTORÉMU SA ZOSTAVUJE ÚČTOVNÁ ZÁVIERKA, DO DŇA ZOSTAVENIA ÚČTOVNEJ ZÁVIERKY

Po 31.decembri 2018 nenastali žiadne udalosti, ktoré by mali významný vplyv na účtovnú závierku spoločnosti.

H)	OSTATNÉ INFORMÁCIE

Pre túto časť poznámok spoločnosť nemá obsahovú náplň.